Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, langabezia borrokatzeko estrategiei eta neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezarritakoaren babesean, honako galdera hau egiten du, Parlamentu honen hurrengo Osoko Bilkuran ahoz erantzun dakion.

Oraintsu jakin dugunez, otsailean bosgarren aldiz jarraian igo zen langabezia Nafarroan, langabetuen kopurua 42.986 pertsonakoa izateraino igo ere.

Igoera berri honek –Nafarroan langabeziari dagokionez azken 15 urteotan izan den daturik txarrenetan bigarrena– 1.261 lanpostu gehiago galtzea ekarri du.

Kopuru horiek bereziki lazgarriak dira zerbitzuen sektorean eta gazteen, emakumeen eta migratzaileen kolektiboetan.

Ohartzen gara egungo osasun-egoera dela, neurri handi batean, kopuru horiek eragin dituena, eta uste dugu Nafarroako Gobernuak kopuru horiek leheneratzeko lan egin behar duela.

Nafarroako Gobernuak zer estrategia eta zer neurri ezarriko ditu langabeziaren hazkundea borrokatzeko eta kalitatezko enplegu egonkorra sortzen laguntzeko?

Iruñean, 2021eko martxoaren 4an

Foru parlamentaria: Marisa De Simón Caballero